14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 135 της 12/14 Μαρτ. 1963 (ΦΕΚ Α΄ 29) Περί αυξήσεως του αριθμού ενίων θέσεων προσωπικού γραμματείας φορολογικών δικαστηρίων και κατανομής αυτών. Έχοντες υπ’ όψιν: 1)τας διατάξεις των παρ. 2 και 3 του άρθρ. 6 του δια του Ν.Δ. 3845/1958 κυρωθέντος κώδικος περί οργανισμού των φορολογικών δικαστηρίων, 2)την υπ’ αριθ. 17/16.1.1963 απόφασιν του Υπουργικού Συμβουλίου και 3)το υπ’ αριθ. 110/20.2. 1963 πρακτικόν γνωμοδοτήσεως του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-1.Ο αριθμός των κάτωθι θέσεων του προσωπικού της γραμματείας των φορολογικών δικαστηρίων αυξάνεται ως ακολούθως: α)Προϊστάμενοι Τμημάτων γραμματείας α΄ ή β΄ τάξεως κατά 4. β)Υπογραμματείς α΄ ή β΄ ή γ΄ τάξεως κατά 5. γ)Γραφείς α΄ ή β΄ τάξεως κατά 16. δ)Δακτυλογράφοι α΄ ή β΄ τάξεως κατά 9 και ε)Κλητήρες α΄ ή β΄ ή γ΄ ή δ΄ τάξεως κατά 5. 2.Αι δια της προηγουμένης παραγράφου συνιστώμεναι θέσεις κατανέμονται εις τα ακόλουθα φορολογικά δικαστήρια ως εξής: Α΄.Δευτεροβάθμιον Αθηνών: α)5 γραφείς, β)2 δακτυλογράφοι και γ)1 κλητήρ. Β΄.Δευτεροβάθμιον Πειραιώς: α)1 γραφεύς, β)1 δακτυλογράφος και γ)1 κλητήρ. Γ΄.Πρωτοβάθμιον Αθηνών: α)3 Προϊστάμενοι τμημάτων, β)5 υπογραμματείς, γ)9 γραφείς, δ)4 δακτυλογράφοι και ε)2 κλητήρες και Δ΄.Πρωτοβάθμιον Πειραιώς: α)1 Προϊστάμενος Τμήματος, β)1 γραφεύς, γ) 2 δακτυλογράφοι και δ)1 κλητήρ. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 